# Steven F. Udvar-Házy

Steven Ferencz Udvar-Házy (/ˈudvɒrhaːzi/; nascut el 1946), també conegut com a István o Steve Hazy, és un empresari multimilionari estatunidenc i el conseller delegat d'Air Lease Corporation. És l'expresident i conseller delegat d'International Lease Finance Corporation (ILFC), un dels dos principals arrendadors d'aeronaus del món (juntament amb GE Capital Aviation Services). El 2011, era la 409a persona més rica del món segons la revista Forbes, amb un actiu net de 3.200 milions de dòlars.

## Infància i joventut

La família Udvar-Házy es mudà als Estats Units el 1958 per fugir de l'ocupació soviètica d'Hongria. Udvar-Házy estudià al University High School de Los Angeles, i la Universitat de Califòrnia a Los Angeles.

## Carrera

Udvar-Házy estava en la tercera dècada de la seva vida durant la fase final de la transició d'avions de turbohèlices a avions de reacció, a mitjans i finals de la dècada del 1960, i s'adonà que la major inversió de capital necessària per adquirir avions de reacció representava una oportunitat per a una empresa d'arrendament. Fundà ILFC amb el seu compatriota Leslie Gonda i el seu fill Louis Gonda el 1973, arrendant un sol Douglas DC-8 de segona mà a Aeroméxico. Marxà d'ILFC el febrer del 2010 i fundà Air Lease Corporation.
El 2016, el primer ministre d'Hongria, Viktor Orbán, condecorà Udvar-Házy amb la Gran Creu de l'Orde del Mèrit d'Hongria per les seves contribucions a la indústria aèria.

## Filantropia

Udvar-Házy feu un donatiu de 66 milions de dòlars a la Smithsonian Institution que permeté al Museu Nacional de l'Aire i l'Espai dels Estats Units construir l'annex del Centre Steven F. Udvar-Hazy a l'Aeroport Internacional de Washington-Dulles. El 2006, l'annex contenia més de 120 aeronaus i 140 objectes relacionats amb l'exploració de l'espai, i actualment la seva col·lecció inclou el transbordador espacial Discovery. Està previst que s'hi acabin instal·lant més de 300 aeronaus.
La família Udvar-Házy feu una contribució financera per a la construcció del Christine and Steven F. Udvar-Hazy Library and Learning Center al campus de la Universitat Aeronàutica Embry–Riddle a Prescott. Fou el donatiu més gran fet a la universitat fins aleshores. L'edifici de negocis de la Universitat Estatal Dixie fou anomenat en honor dels seus pares.

## Vida personal

Està casat amb quatre fills i viu a Beverly Hills (Califòrnia).

## Referències

* ↑ «From the Chairman & CEO» (en anglès). Wayback. Arxivat de l'original el 26 de gener 2013.
* 1 2 «Steven Udvar-Hazy» (en anglès). Forbes-World's Billionaires. forbes.com, 09-03-2011 [Consulta: 27 abril 2011].
* ↑ Uni Hi Warriors & Wildcats Report de l'1 de juny del 2015
* 1 2 Leslie Wayne «The Real Owner of All Those Planes» (en anglès). The New York Times. NYTimes.com, 10-05-2007 [Consulta: 10 maig 2007].
* ↑ «Prime Minister Viktor Orbán presents Steven F. Udvar-Hazy with the Grand Cross of the Order of Merit of Hungary» (en anglès). [Consulta: 25 febrer 2018].
* ↑ Lawrence M. Small «A century's roar and buzz: Thanks to an immigrant's generosity, the Steven F. Udvar-Hazy Center opens to the public» (en anglès). Smithsonian. smithsonianmag.com, p. 20 [Consulta: 19 gener 2020]. Arxivat 8 de febrer 2013 at Archive.is «Còpia arxivada». Arxivat de l'original el 2013-02-08. [Consulta: 19 gener 2020].
* ↑ Smithsonian National Air and Space Museum (28 març 2000). "New Smithsonian Museum Facility to be Named After Donor" (en anglès). Nota de premsa. Arxivat 30 April 2011$^{[Datemismatch]}$ a Wayback Machine. «Còpia arxivada». Arxivat de l'original el 2011-04-30. [Consulta: 19 gener 2020].
* ↑ Embry Riddle Aeronautical University (3 maig 2008). "Aviation Entrepreneur Steven Udvar-Hazy Speaks at Embry-Riddle Commencement and Dedicates New Library" (en anglès). Nota de premsa. Arxivat 1 de maig 2008 a Wayback Machine. «Còpia arxivada». Arxivat de l'original el 2008-05-01. [Consulta: 19 gener 2020].